L-Għaqda Repubblika resqet ilment lill-Kummissarju tal-Istandards George Hyzler dwar ir-rifjut tad-Deputat Konrad Mizzi li jiltaqa' mal-Awditur Ġenerali u li jispjega t-trasferiment tat-tliet sptarijiet pubbliċi Maltin lill-Vitals Global Healthcare. Nhar l-Erbgħa l-NAO qalet li Konrad Mizzi ma laqax id-diversi talbiet għal-laqgħat li sarulu dwar il-kuntratt tal-Vitals. Huma qalu li l-gravità ta' dan in-nuqqas kien evidenti fir-rapport tal-NAO minħabba r-rwol ċentrali li kellu Mizzi f'din il-konċessjoni. Fir-rapport intqal li n-nuqqas tiegħu li jattendi għad-diversi talbiet li saru mill-NAO kien meqjus bħala falliment serju f'dak li għandu x'jaqsam mal-livell ta' responsabiltà mistenni minn eks-ministru tal-Gvern u f'dak li għandu x'jaqsam mal-istandard ta' governanza tajba. Konrad Mizzi ma jaċċettax li jiltaqa' mal-NAO dwar il-kuntratt tal-isptarijiet Fl-ittra li l-President Robert Aquilina bgħat lill-Kummissarju tal-Istandard qal li l-imġieba ta' Konrad Mizzi fir-rigward tal-Awditur Ġenerali, huwa ksur gravi tal-Kodiċi tal-Etika kif stipulat fl-Att dwar Standards fil-Ħajja Pubblika. Repubblika qalet li għalkemm Konrad Mizzi mhux Ministru, xorta għadu japplika l-Kodiċi ta' Etika għall-Ministri u Segretarji Parlamentari f'dan ir-rigward. Repubblika tqis li dan l-aġir ta' Konrad Mizzi huwa inaċċetabbli. "Il-Kostituzzjoni tagħna tagħmilha ċara li l-Kabinett huwa responsabbli lejn il-Parlament" qalet Repubblika. "L-iskandlu tal-isptarijiet jiġi spjegat biss bil-korruzzjoni" – Repubblika Huma qalu li l-istess Kostituzzjoni tgħid li l-Awditur Ġenerali huwa "uffiċjal tal-Parlament" u fil-fatt kien mitlub jagħmel dan l-eżerċizzju mill-Parlament. Huma talbu lill-Kummissarju tal-Istandards jinvestiga dan l-abbuż u din l-imġieba mhux etika minn Konrad Mizzi. Filmati: Konrad Mizzi għal darb'oħra fommu sieket quddiem il-Qorti .td_uid_3_61bcd10f494e5_rand.td-a-rec-img{text-align:left}.td_uid_3_61bcd10f494e5_rand.td-a-rec-img img{margin:0 auto 0 0}